ברטה בקמן

בקמן 1851, אשה צעירה מול מראה
<ref></ref>ברטה והנרט-בקמן (באנגלית: Bertha Wehnert-Beckmann) נולדה ב-25 בינואר 1815, נפטרה ב-6 בדצמבר 1901) הייתה צלמת גרמנייה. נחשבת לצלמת המקצועית הראשונה באירופה,<ref name=":0" /> וכנראה הראשונה בעולם, כמה שנים לפני בריטה סופיה הסליוס וז'נביב אליזבת דיסדרי . פתחה עם בעלה סטודיו בלייפציג ב-1843 לאחר מותו ב-1847 ניהלה את העסק עצמאית.בקמן מהווה אבן דרך בהיסטוריה של הצילום<ref name=":0" />.

== ביוגרפיה ==
בקמן 1850, פורטרט ילד עם ציפור
שמאל
בקמן 1860, אישה צעירה עם ספר
נולדה בקוטבוס, במחוז ברנדנבורג שבממלכת פרוסיה. ב-1839 עבדה בקמן במספרה בדרזדן. שנה לאחר מכן, בשנת 1840, פגשה את אדוארד והנרט (1811–1847), בעלה לעתיד. והנרט היה צלם שהכיר לה את תהליך הדאגרוטיפ וכן לימד אותה כיצד להוסיף ידנית צבעים, תהליך שפותח בתקופה זו ומבוסס על צביעת נגטיבים על לוחות זכוכית<ref name=":1" />, מהם ניתן להדפיס עותקים ללא הגבלה.

בשנת 1843, פתחו בני הזוג סטודיו בלייפציג, ובקמן הפכה לצלמת המקצועית הראשונה בגרמניה. לאחר מות בעלה ב-1847, המשיכה לנהל את העסק בעצמה. ב-1849 הפליגה לארצות הברית, פתחה סטודיו בניו יורק, תחילה ברחוב ווייט 62 ואחר בברודוויי 385<ref name=":1"></ref>. בזמן שהותה באמריקה, קיבלה דיפלומה על הישגיה המקצועיים בצילום פורטרטים. ב-1851 חזרה ללייפציג לאחר שהעבירה את עסקיה בניו יורק לאחיה. בשנת 1954 בקמן הייתה אחת משני צלמים מסקסוניה שהציגו ב-Erste Allgemeine Deutsche Industrieausstellung (היריד התעשייתי הגרמני הראשון) במינכן, שם הציגה הדפסי נייר בשיטת הקלוטייפ בנוסף לדאגרוטייפ. בשנת 1866 העבירה בקמן את הסטודיו לאלסטרשטראסה בלייפציג, שם העסיקה מספר עובדים. הסטודיו שלה הפך לאחד המפורסמים בעיר. היא פרשה ב-1883, בגיל 68.<ref></ref><ref>[http://www.luminous-lint.com/app/photographer/Bertha__Wehnert-Beckmann/A/ "Bertha Wehnert-Beckmann"], Luminous Lint. Retrieved 8 March 2013.</ref>

התערוכה המייצגת את עבודתה, השוכנת [http://thisisleipzig.com/leipzig%20museum%20of%20city%20history.html במוזיאון לייפציג לתולדות העיר], הינה אחת הדוגמאות החשובות ביותר להיסטוריה המוקדמת של הצילום. היא נשארה בחזית הטכנולוגית של תחום העיסוק שלה, כולל לימוד של צילום סטריאו (stereo-photography), משהופיע תהליך זה.<ref name=":0"></ref> 

== עבודות ==
בקמן, צילום עירום של מודלית
בניו יורק צילמה בסטודיו שלה אישים ידועי שם כמו הנשיא מילארד פילמור, שגרירים ופוליטיקאים אחרים. כשחזרה לסטודיו שלה בלייפציג, התווספו גם שם אישים ידועי שם נוספים לתיק הצילומים שלה, אישים שכללו את קלרה שומאן, יוהנס ברהמס, פרנץ דומיניק גרסי, קארל היינה ורבים אחרים. בקמן הייתה פורצת דרך, והראשונה בעיר שהחלה לצלם צילומי עירום אמנותי<ref name=":0" />. יוחסו לה כמה מהתצלומים האדריכליים הראשונים של לייפציג (1855–1860), שתיעדו את העיר ומאפייניה לפני שחלקם נהרסו, כמו שער פיטר (1860)<ref></ref><ref name=":0" />. עבודתה של בקמן משלבת גישה אנושית בשילוב איכויות טכניות ואמנותיות גבוהות, המתמחות בצילום דיוקנאות, והשגים מרשימים בצילום ילדים. העניין שלה בחידושים טכניים, השימוש בשיטות פרסום מודרניות ויכולותיה העסקיות תרמו להצלחתה יוצאת הדופן כצלמת<ref></ref><ref></ref>. כיום ניתן לראות את עבודתה במוזיאון העיר (Stadtgeschichtliches Museum) של לייפציג בנוסף עבודותיה כלולים באוספים גדולים בהמבורג, קולון, מינכן, כמו גם בארצות הברית ובקנדה<ref></ref>.

== קישורים חיצוניים ודוגמאות מעבודותיה ==

* [https://www.getty.edu/art/collection/object/104FEG#full-artwork-details Getty]
* [https://www.getty.edu/art/collection/person/104N7R Getty2]
* [https://hundredheroines.org/hpblog/bertha-wehnert-beckmann/ Bertha Wehnert-Beckmann]
* [http://www.daguerreobase.org/en/news/20-news-archive/46-a-german-lady-a-new-publication-by-jochen-voigt A German Lady]
* [https://www.nga.gov/collection/artist-info.52145.html National Gallery of Art]
* [https://www.artnet.com/artists/bertha-wehnert-beckmann/ Artnet]
* [https://hundredheroines.org/hpblog/bertha-wehnert-beckmann/ Hundred heroines]
* [https://picryl.com/topics/bertha+wehnert+beckmann GetArchive]
* [https://artsandculture.google.com/asset/portrait-of-a-woman-with-her-four-children-bertha-wehnert-beckmann/KwGoDgZd-SUCnQ Google Arts & Culture]

== הערות שוליים ==

קטגוריה:צלמות המאה ה-19
קטגוריה:חלוצי הצילום
קטגוריה:צלמות גרמניות
קטגוריה:ילידי 1815
קטגוריה:נפטרים ב-1901